సుధాకర్ భలేరావు

సుధాకర్ సంగ్రామ్ భలేరావు మహారాష్ట్ర రాష్ట్రానికి చెందిన రాజకీయ నాయకుడు. ఆయన ఉద్గీర్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సుధాకర్ సంగ్రామ్ భలేరావు భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 మహారాష్ట్ర శాసనసభ ఎన్నికలలో ఉద్గీర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి కామంత్ మచ్చింద్ర గున్వంతరావుపై 17,277 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 మహారాష్ట్ర శాసనసభ ఎన్నికలలో  బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి సంజయ్ బన్సోడ్‌ పై 24,894 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

సుధాకర్ సంగ్రామ్ భలేరావుకు 2019 మహారాష్ట్ర శాసనసభ ఎన్నికలలో ఉద్గీర్ శాసనసభ నియోజకవర్గం నుండి బీజేపీ టికెట్ దక్కలేదు. ఆయన 2024 మహారాష్ట్ర శాసనసభ ఎన్నికలకు ముందు నేషనలిస్ట్ కాంగ్రెస్ పార్టీ (శరద్ చంద్రపవార్) పార్టీలో చేరి ఎన్‌సీపీ - ఎస్‌పీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి సంజయ్ బన్సోడ్‌ చేతిలో 93,214 ఓట్ల తేడాతో ఓడిపోయాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు
వర్గం:నేషనలిస్ట్ కాంగ్రెస్ పార్టీ రాజకీయ నాయకులు